seungwon929/Th-miracl huggingface dataset:
เจ้าพรหมทัต

เจ้าพรหมทัต เป็นพระราชโอรสของพระเจ้าล้านคำแดง พระองค์ขึ้นครองราชย์สมบัติต่อจากพระราชบิดาเมื่อ พ.ศ. 1971 โดยมีพระนางแก้วพิมพาเป็นผู้สำเร็จราชการแผ่นดิน แต่ครองราชย์ได้เพียง 10 เดือนก็ถูกพระนางแก้วพิมพาปลงพระชนม์ที่ผาพานหรือผาเดี่ยวใกล้แม่น้ำคานเมื่อ พ.ศ. 1972 เจ้ายุคลหรือเจ้ายุคอน พระอนุชาของเจ้าพรหมทัตได้ครองราชย์แทน
เจ้าก้อนคำ

เจ้าก้อนคำ ทรงเป็นพระราชโอรสของสมเด็จพระเจ้าสามแสนไทไตรภูวนาถ พระมารดาคือพระนางแก้วสีดา ได้เป็นพระยาปากห้วยหลวง เจ้าเมืองปากห้วยหลวง เมื่อเจ้ายุคลถูกปลงพระชนม์แล้วพระนางแก้วพิมพาได้เชิญพระองค์ให้มาเป็นกษัตริย์หลวงพระบาง ทรงครองราชย์ได้ 1 ปี 6 เดือนก็ถูกนำตัวไปปรงพระชนม์ที่คกเฮือ
เจ้าไค้บัวบาน

เจ้าไค้บัวบานหรือพระยาเชียงไค้ มีศักดิ์เป็นหลานของสมเด็จพระเจ้าสามแสนไทไตรภูวนาท ได้เป็นเจ้าเมืองเชียงไค้ เมื่อเจ้าลือไชยผูกพระศอสิ้นพระชนม์แล้วพระนางแก้วพิมพาได้เชิญพระองค์ให้มาเป็นกษัตริย์หลวงพระบาง ครองราชย์ได้ 3 ปี ก็ถูกพระนางแก้วพิมพาลอบปลงพระชนม์ที่สบคานเมื่อ พ.ศ. 1976
เจ้าคำเกิด

เจ้าคำเกิด ทรงเป็นพระราชโอรสของสมเด็จพระเจ้าสามแสนไทไตรภูวนาท เกิดแต่สนม เมื่อเจริญพระชนม์ขึ้นได้กล่าวอ้างว่าเป็นพระเจ้าสามแสนไทกลับชาติมาเกิด เมื่อเจ้าไคบัวบานสิ้นพระชนม์ เสนาอำมาตย์จึงเชิญพระองค์ขึ้นครองราชย์ แต่ครองราชย์ได้ 2 ปีก็สิ้นพระชนม์โดยไม่ทราบสาเหตุ ในพงศาวดารล้านช้างกล่าวว่าเป็นลมสวรรคต
ปิยะวัฒน์ เปี่ยมเบี้ย

ปิยะวัฒน์ เปี่ยมเบี้ย เกิดเมื่อวันที่ 8 กุมภาพันธ์ พ.ศ. 2510 เป็นนักร้อง , นักแต่งเพลง และโปรดิวเซอร์เพลงชาวไทย ทำงานอยู่กับสังกัดแกรมมี่ เอนเตอร์เทนเมนต์ ปัจจุบันเป็น จีเอ็มเอ็ม แกรมมี่

มิคกี้ หรือ ปิยะวัฒน์ เปี่ยมเบี้ย เกิดเมื่อวันที่ 8 กุมภาพันธ์ พ.ศ. 2510 เป็นคนจังหวัดฉะเชิงเทรา เริ่มต้นทำงานในบริษัท แกรมมี่ เมื่อปี 2534 โดยถูกถ่ายทอดความรู้ทางดนตรีอย่างเข้มข้น ทุกกระบวนความ โดยตรงจาก เต๋อ - เรวัติ พุทธินันทน์ โดยมิคกี้อยู่เบื้องหลังความสำเร็จของศิลปินมากมาย อาทิ มอส ปฏิภาณ อัลบั้มแรก, UHT, เจ เจตริน, อ่ำ อัมรินทร์, เบิร์ด อัลบั้ม สัญญาต้องเป็นสัญญา และ ทาทา ยัง 3 อัลบั้มที่พิสูจน์ ความสำเร็จ และทำให้มิคกี้อยู่ในใจผู้ฟัง อัลบั้ม Micky ปี 2538 เพลงฮิต “อย่าให้เขารู้” “อย่าเสียดาย” “ความบังเอิญ” “เดิมพันชีวิต” อัลบั้ม Micky 2 ปี 2540 เพลงฮิต “อย่าอยู่ตรงนี้” “กลับไป” “อย่ามองฉันเป็นคนอื่น” อัลบั้ม ผู้ชายกับสายน้ำ ปี 2542 เพลง “ครึ่งใจ” และอัลบั้มแจมกับหลายศิลปินอัลบั้ม Rock for Life, On the Rock, Your Song และ Endless Love Fact Sheet ศิลปิน “Micky” อัลบั้ม “Big bro.” (บิ๊ก โบร) คอนเซ็ปต์ “สัมผัสกับดนตรีที่มีชีวิต และใช้ชีวิตให้เหมือนกับจังหวะดนตรี” แนวดนตรี หลากหลากแนว ผสมผสานอย่างลงตัว ทั้งแนวป๊อป ร็อค ลาติน (“คืนนี้ เป็นคืนของเธอ”) ตลอดจนลูกทุ่ง (เพลง “รอเธอเบอร์เก่า”) เพลง ในอัลบั้มนี้ประกอบด้วย 10 เพลงใหม่ 1. “เจ็บกว่าครั้งเดิม” เพลงช้าซึ้ง เป็นมุมมองของผู้ชายช้ำรัก ที่คราวนี้เจ็บหนักหนากว่าครั้งเดิม 2. “ขอโทษ...ฟ้าสั่งมา” เพลงป๊อปร็อค ถ่ายทอดความรู้สึกของผู้ชายที่มอบความรักให้หญิงสาวอย่างไม่มีเงื่อนไข เป็นเพราะฟ้าสั่งมา...ให้รักเธอ 3. “เสียดายไม่ได้รักเธอ” เพลงรักในรูปแบบร็อคทำนองเบาๆ เนื้อหาเกี่ยวข้องกับชายหนุ่มที่เพิ่งรู้สึกเสียดายในความรักที่จากไป 4. “สบายไปเลย” เพลงทำนองสนุกแบบโจ๊ะๆ ด้วยอารมณ์ชิลล์ๆ สบายใจในสไตล์ของ “Micky” 5. “คำสอนจากพี่ชาย” เพลงพิเศษที่ “Micky” แต่งและอุทิศให้แก่พี่เต๋อ-เรวัติ พุทธินันท์ พี่ชายที่แสนดี ซึ่งสนิทสนมและถ่ายทอดประสบการณ์ให้ “Micky” ทุกอย่างทั้งด้านดนตรีและการใช้ชีวิต จนกลายมาเป็น “Micky” ใน วันนี้ 6. “คนข่าว” เพลงเล่าเรื่อง เนื้อหาแอบแซวเหล่า“คนข่าว” และรายการเล่าข่าว ที่ทำให้ทุกคนต่างเฝ้าหน้าจอรออัปเดตข่าวคราวทุกเช้า 7. “ลุกขึ้นมาเลย” จังหวะที่เร้าใจ พร้อมเนื้อหาสร้างความหวังและพลังใจ ให้ลุกขึ้นสู้...อีกครั้ง 8. “ทางเดินแห่งฝัน” บทเพลงสร้างสรรค์ ปลุกให้ความฝันกลับคืน และพร้อมจะก้าวเดินต่อ เพื่อจุดมุ่งหมายไปสู่ดวงดาว 9. “คืนนี้เป็นคืนของเธอ” เพลงน่ารักๆ ด้วยจังหวะดนตรีลาตินแบบซัลซ่าที่ทำให้หลายคนเคลิบเคลิ้ม จนอยากร้องตามและลุกขึ้นมาเต้น 10. “รอเธอเบอร์เก่า” เพลงลูกทุ่งเนื้อหาเข้ายุคสมัย เป็นแนวเพลงที่หลายคนไม่คาดคิดว่า“Micky” จะร้องได้ แต่เสียงแสบเสน่ห์ของ “Micky” กลับเข้ากันได้ดีกับสำเนียงลูกทุ่ง จนสร้างอารมณ์ให้บทเพลงยิ่งนัก

อัลบั้มทั้งหมดนี้ออกกับทางค่ายจีเอ็มเอ็มแกรมมี่มิคกี้เคยเป็นโปรดิวเซอร์และเบื้องหลังให้กับศิลปินดังต่อไปนี้
เจ้าลือไชย

เจ้าลือไชย ทรงเป็นพระราชโอรสของสมเด็จพระเจ้าสามแสนไทไตรภูวนาท ไม่ปรากฏว่าว่าพระมารดาเป็นผู้ใด ได้เป็นพระยาหมื่นบ้าน เจ้าเมืองกะบอง เมื่อเจ้าคำเต็มซ้าหลบหนีไปแล้ว พระนางแก้วพิมพาได้เชิญพระองค์ให้มาเป็นกษัตริย์หลวงพระบาง ครองราชย์ได้ 6 เดือน ทรงทราบว่าพระนางแก้วพิมพาจะปลงพระชนม์ จึงหนีไปผูกพระศอสิ้นพระชนม์ที่สวนหลวงเมื่อราว พ.ศ. 1973 
มหาบุนมี เทบสีเมือง. ความเป็นมาของชนชาติลาว เล่ม 2 อาณาจักรลาวล้านช้างตอนต้น. แปลโดย ไผท ภูธา. กทม. สุขภาพใจ. 2554.หน้า 231
เจ้าคำเต็มซ้า

เจ้าคำเต็มซ้า ทรงเป็นพระราชโอรสของสมเด็จพระเจ้าสามแสนไทไตรภูวนาท พระมารดาคือพระนางน้อยอ่อนสอ ได้เป็นพระยาจิกคำ เจ้าเมืองเชียงสา เมื่อเจ้าก้อนคำถูกปลงพระชนม์แล้วพระนางแก้วพิมพาได้เชิญพระองค์ให้มาเป็นกษัตริย์หลวงพระบาง ครองราชย์ได้ 5 เดือน ทรงทราบว่าพระนางแก้วพิมพาจะปลงพระชนม์ จึงหลบหนีออกจากเมือง ไปซ่อนตัวอยู่ที่ปากห้วยหลวงได้เพียงปีเดียวก็สวรรคต
เจ้ายุคล

เจ้ายุคลหรือเจ้ายุคอน เป็นพระราชโอรสของพระเจ้าล้านคำแดงและเป็นพระอนุชาของเจ้าพรหมทัต พระองค์ขึ้นครองราชย์สมบัติต่อจากพระเชษฐาเมื่อ พ.ศ. 1972 โดยมีพระนางแก้วพิมพาเป็นผู้สำเร็จราชการแผ่นดิน พระองค์ครองราชย์ได้ 8 เดือน ทรงทราบว่าพระนางแก้วพิมพาจะปลงพระชนม์ จึงหลบหนีออกจากเมืองแต่ถูกตามไปจับตัวได้ จึงถูกนำตัวไปปลงพระชนม์ที่ผาเดี่ยว เจ้าก้อนคำ พระอนุชาต่างมารดาของพระเจ้าล้านคำแดงได้ครองราชย์แทน
เยาวชนของประชาชน (อินโดนีเซีย)

เยาวชนของประชาชน (People's Youth; ภาษาอินโดนีเซีย: Pemuda Rakyat) เป็นขบวนการเยาวชนของพรรคคอมมิวนิสต์แห่งอินโดนีเซีย เดิมใช้ชื่อเยาวชนสังคมนิยมแห่งอินโดนีเซีย (Pemuda Sosialis Indonesia หรือ Pesindo) เกิดจากความคิดริเริ่มของอามีร์ ซารีฟุดดิน ในฐานะฝ่ายเยาวชนของพรรคคอมมิวนิสต์อินโดนีเซีย มีการจัดประชุมเมื่อ 10 – 11 พฤศจิกายน พ.ศ. 2488 หลังงจากนั้น สมาชิกพรรคได้เพิ่มขึ้นอย่างรวดเร็ว องค์กรนี้เข้าร่วมในการต่อสู้ด้วยอาวุธเพื่อเอกราชระหว่างการปฏิวัติแห่งชาติอินโดนีเซีย และได้ร่วมต่อสู้กับอังกฤษ และเข้าร่วมกับพรรคคอมมิวนิสต์อินโดนีเซียในการลุกฮือมาดีอุนใน พ.ศ. 2491

ใน พ.ศ. 2493 องค์กรนี้ได้ผูกพันตนเองเข้ากับพรรคคอมมิวนิสต์อินโดนีเซียและเปลี่ยนชื่อเป็นเยาวชนของประชาชนในการประชุมเดือนพฤศจิกายน พ.ศ. 2493 สมาชิกขององค์กรนี้มากถึงสามล้านคนใน พ.ศ. 2508 ก่อนจะถูกกำจัดไปพร้อมกับพรรคคอมมิวนิสต์อินโดนีเซียเมื่อ พ.ศ. 2508 - 2509
คริสทีอัน ด็อพเพลอร์

คริสทีอัน อันเดรอัส ด็อพเพลอร์ (; 29 พฤศจิกายน ค.ศ. 1803 – 17 มีนาคม ค.ศ. 1853) เป็นนักฟิสิกส์และนักคณิตศาสตร์ชาวออสเตรีย

คริสทีอัน ด็อพเพลอร์ เกิดเมื่อ ค.ศ. 1803 บิดาของเขาเป็นช่างก่ออิฐ ด็อพเพลอร์ไม่ได้เจริญรอยตามบิดาเนื่องจากเขามีสุขภาพไม่แข็งแรง เขาเรียนปรัชญาที่ซาลซ์บูร์ก ก่อนจะเรียนต่อด้านฟิสิกส์และคณิตศาสตร์ที่มหาวิทยาลัยเทคโนโลยีเวียนนา หลังเรียนจบ เขาทำงานที่มหาวิทยาลัยเทคนิคในปราก (ปัจจุบันอยู่ในเช็กเกีย) ในปี ค.ศ. 1842 ด็อพเพลอร์ออกหนังสือ "On the colored light of the double stars and certain other stars of the heavens" ที่พูดถึงปรากฏการณ์ด็อพเพลอร์ ซึ่งเขาใช้อธิบายถึงสีของระบบดาวคู่ ต่อมาในปี ค.ศ. 1847 ด็อพเพลอร์ย้ายไปรับตำแหน่งศาสตราจารย์ด้านคณิตศาสตร์ ฟิสิกส์ และกลศาสตร์ที่สถาบันแห่งหนึ่งในราชอาณาจักรฮังการี (ปัจจุบันอยู่ในสโลวาเกีย) สองปีต่อมา เขาก็ย้ายไปเป็นผู้อำนวยการสถาบันฟิสิกส์แห่งมหาวิทยาลัยเวียนนา ที่นั่นเขาได้มีส่วนสำคัญในการหล่อหลอมนักศึกษาคนหนึ่ง ซึ่งก็คือเกรเกอร์ เมนเดล

คริสทีอัน ด็อพเพลอร์ เสียชีวิตด้วยโรคระบบหายใจ ขณะมีอายุได้ 49 ปี
คาซูโตะ ทากาฮาชิ

คาซูโตะ ทากาฮาชิ (; 12 มิถุนายน ค.ศ. 1984 — ) เป็นนักกีฬาวอลเลย์บอลชายชาวญี่ปุ่น ผู้ทำหน้าที่ร่วมสังกัดเจทีอีเคทีสติงส์

คาซูโตะ ทากาฮาชิ อยู่ภายใต้อิทธิพลของครอบครัว เริ่มต้นวอลเลย์บอลจากโรงเรียนประถมยามางาตะทัตสึฮิงาชิในชั้นปีที่ 3

หลังจากจบการศึกษาจากโรงเรียนมัธยมยามางาตะชูโอและศึกษาต่อในระดับมหาวิทยาลัยที่มหาวิทยาลัยโทไก หลังจากจบการศึกษาจากมหาวิทยาลัย ในปี ค.ศ. 2007 เขาได้เข้าร่วมสังกัดสโมสรโทโยดะโกเซย์แทคเฟอซ่า

ในปี ค.ศ. 2010 เขาได้รับเลือกให้เป็นตัวแทนทีมญี่ปุ่นเข้าร่วมการแข่งวอลเลย์บอล

ในปี ค.ศ. 2011 เขาได้เล่นให้สังกัดสโมสรโทโยดะโกเซย์แทคเฟอซ่า และย้ายไปได้สังกัดสโมสรโออิตะมิโยชิไวส์เซออัดเลอร์ ในเดือนกันยายนของปีเดียวกัน

เมื่อเดือนพฤษภาคม ค.ศ. 2013 เขาได้เล่นให้สังกัดสโมสรโออิตะมิโยชิไวส์เซออัดเลอร์ และย้ายไปได้สังกัดสโมสรเจทีอีเคทีสติงส์
อู.เอซเซ. ซัสซูโอโลกัลโช

สหภาพกีฬาฟุตบอลซัสซูโอโล () เป็นสโมสรฟุตบอลอิตาลีตั้งอยู่ในเมืองซัสซูโอโล แคว้นเอมีเลีย-โรมัญญา พวกเขาได้เล่นในเซเรียอาเป็นครั้งแรกในฤดูกาล 2013-14 หลังจากเป็นแชมป์เซเรียเบ 2012-13

เนื่องจากในเมืองซัสซูโอโลไม่มีสนามแข่งขันที่ได้รับการรับรองจากเซเรียอา พวกเขาจึงต้องลงเล่นเกมเหย้าที่สนามมาเปย์-ชิตตาเดลตรีโกโลเร (Mapei Stadium-Città del Tricolore) ในเมืองเรจโจเอมีเลียที่อยู่ใกล้เคียง สโมสรได้ซื้อสนามนี้ในเดือนธันวาคม ค.ศ. 2013
กีฬาลูชในโอลิมปิกฤดูหนาว

กีฬาลูช ได้รับการบรรจุเป็นกีฬาที่แข่งขันในโอลิมปิกฤดูหนาว ในปี 1964 (พ.ศ. 2507) ณ เมืองอินส์บรุค เป็นครั้งแรก หลังจากนั้นกีฬาลูชก็ได้บรรจุในกีฬาโอลิมปิกฤดูหนาวตลอดจนถึงปัจจุบัน

ตั้งแต่กีฬาลูชได้รับการบรรจุในปี 1924 รายการลูช บุคคลชาย, คู่ และบุคคลหญิง ก็ได้จัดการแข่งขันมาตลอด และล่าสุดได้บรรจุรายการลูช ทีมผลัดผสม ในปี 2014 โดยที่จริงแล้วรายการลูช คู่ เป็นรายการที่ไม่กำหนดเพศ แต่ในปัจจุบันมีแค่ผู้ชายที่ลงแข่งขันในรายการนี้

"ล่าสุด : โอลิมปิกฤดูหนาว 2018"
กีฬาสเกตความเร็วในโอลิมปิกฤดูหนาว

กีฬาสเกตความเร็ว ได้รับการบรรจุเป็นกีฬาที่แข่งขันในโอลิมปิกฤดูหนาว ในปี 1924 (พ.ศ. 2467) ณ เมืองชามอนี เป็นครั้งแรก ซึ่งแข่งขันเพียงรายการประเภทชายเท่านั้น ภายหลังได้ได้บรรจุประเภทหญิงเป็นครั้งแรกในปี 1960 (พ.ศ. 2503) ณ เมืองสควอว์วัลเลย์

• = "ได้รับการบรรจุอย่างเป็นทางการ", (d) = "กีฬาสาธิต"
• = "ได้รับการบรรจุอย่างเป็นทางการ", (d) = "กีฬาสาธิต"
"ล่าสุด : โอลิมปิกฤดูหนาว 2018"
กันตพงศ์ เหลืองเจริญกิจ

กันตพงศ์ เจริญสุขชื่อเล่น กันต์ (3 พฤศจิกายน พ.ศ. 2546 — ) เป็นนักแสดงชาวไทย มีผลงานสร้างชื่อจากละครเรื่อง "คุณชายปวรรุจ" เมื่อปี พ.ศ. 2556 และภาพยนตร์เรื่อง "ศรีอโยธยา" ปี พ.ศ. 2561

กันตพงศ์ เจริญสุข (ชื่อเล่น:กันต์) เป็นนักแสดงเด็กและนายแบบเด็กชาวไทย เป็นชาวจังหวัดสมุทรปราการ ประเทศไทย เกิดเมื่อวันที่ 3 พฤศจิกายน พ.ศ. 2546 ปัจจุบันศึกษาอยู่ชั้นมัธยมศึกษาปีที่ 2 โรงเรียนดรุณานุกูล โดยก่อนหน้านี้กันต์ กันตพงศ์ มีชื่อเสียงจากละครโทรทัศน์เรื่อง คุณชายปวรรุจ เคยผ่านงานในวงการบันเทิงมามากมาย ทั้งงานงานโฆษณาภาพนิ่งและภาพยนตร์โฆษณา และงานละคร
กีฬาสเกตความเร็วระยะสั้นในโอลิมปิกฤดูหนาว

กีฬาสเกตความเร็วระยะสั้น ได้รับการบรรจุเป็นกีฬาที่แข่งขันในโอลิมปิกฤดูหนาว ในปี 1995 (พ.ศ. 2535) ณ เมืองแอลเบอร์วีลล์ เป็นครั้งแรก ซึ่งก่อนหน้านี้ได้ถูกบรรจุเป็นกีฬาสาธิตในปี 1988 (พ.ศ. 2531) ณ เมืองแคลกะรี แต่การแข่งขันครั้งนี้ไม่ถูกมารวมในสถิติกีฬาโอลิมปิก

• = "ได้รับการบรรจุอย่างเป็นทางการ", (d) = "กีฬาสาธิต"
• = "ได้รับการบรรจุอย่างเป็นทางการ", (d) = "กีฬาสาธิต"
"ล่าสุด : โอลิมปิกฤดูหนาว 2018"
กีฬาสกีลงเขาในโอลิมปิกฤดูหนาว

กีฬาสกีลงเขา ได้รับการบรรจุเป็นกีฬาที่แข่งขันในโอลิมปิกฤดูหนาว ในปี 1936 (พ.ศ. 2479) ณ เมืองการ์มิช-พาร์เทนเคอร์เชน เป็นครั้งแรก ซึ่งแข่งขันเพียงรายการผสมเท่านั้น

"ล่าสุด : โอลิมปิกฤดูหนาว 2018"
^ประเทศเยอรมนีได้เข้าร่วมในนามประเทศเยอรมนีในปี 1952, ทีมรวมเยอรมนีในปี 1956–1964 ซึ่งเป็นทีมที่รวมนักกีฬานักกีฬาประเทศเยอรมนีตะวันตก และประเทศเยอรมนีตะวันออกเข้าด้วยกัน หลังจากนั้นก็ได้แยกในนามประเทศเยอรมนีตะวันตก และประเทศเยอรมนีตะวันออกในปี 1968–1988 และสุดท้ายก็ได้รวมกันเป็นประเทศเยอรมนีในปี 1992 หลังจากการรวมประเทศเยอรมนี ถ้านับประเทศเยอรมนี, ทีมรวมเยอรมนี, ประเทศเยอรมนีตะวันตก และประเทศเยอรมนีตะวันออกเข้าด้วยกันจะทำให้มีเหรียญทองทั้งหมด 17 เหรียญทอง, 13 เหรียญเงิน, 10 เหรียญทองแดง
กีฬาสกีข้ามทุ่งในโอลิมปิกฤดูหนาว

กีฬาสกีข้ามทุ่ง หรือ กีฬาสกีครอสคันทรี ได้รับการบรรจุเป็นกีฬาที่แข่งขันในโอลิมปิกฤดูหนาว ในปี 1924 (พ.ศ. 2467) ณ เมืองชามอนี เป็นครั้งแรก หลังจากนั้นกีฬาสกีข้ามทุ่งก็ได้บรรจุในกีฬาโอลิมปิกฤดูหนาวตลอด ภายหลังในปี 1952 ก็ได้บรรจุรายการสกีข้ามทุ่ง ประเภทหญิง ณ กรุงออสโล

"ล่าสุด : โอลิมปิกฤดูหนาว 2018"
กีฬาสกีนอร์ดิกผสมในโอลิมปิกฤดูหนาว

กีฬาสกีนอร์ดิกผสม ได้รับการบรรจุเป็นกีฬาที่แข่งขันในโอลิมปิกฤดูหนาว ในปี 1924 (พ.ศ. 2467) ณ เมืองชามอนี เป็นครั้งแรก ในปัจจุบันกีฬาสกีนอร์ดิกผสมเป็นกีฬาชนิดเดียวที่แข่งขันเฉพาะประเภทชาย แต่ในปี 2022 (พ.ศ. 2565) สหพันธ์สกีนานาชาติได้ตัดสินใจบรรจุรายการประเภทหญิงขึ้น ณ กรุงปักกิ่ง

การแข่งขันสกีนอร์ดิกผสมครั้งแรก จะแข่งด้วยสกีข้ามทุ่ง 18 กิโลเมตร ต่อด้วยสกีกระโดดไกล ซึ่งยังไม่มีผู้ชนะเนื่องจากยังไม่มีใครที่ทำคะแนนได้สูงสุดทั้งสองชนิดพร้อมกัน ต่อมาในปี 1952 (พ.ศ. 2495) ณ กรุงออสโล จึงได้สลับสกีกระโดดไกลมาเริ่มก่อนแล้วจึงตามด้วยการแข่งสกีข้ามทุ่ง 18 กิโลเมตร และต่อมาถูกลดเหลือ 15 กิโลเมตร ในปี 1956 (พ.ศ. 2499) ณ เมืองกอร์ตีนาดัมเปซโซ และในปัจจุบันได้ลดเหลือ 10 กิโลเมตร ซึ่งเริ่มต้นในปี 2010 (พ.ศ. 2553) ณ นครแวนคูเวอร์

"ล่าสุด : โอลิมปิกฤดูหนาว 2018"
กฤตย์ รัตนรักษ์

กฤตย์ รัตนรักษ์ (19 เมษายน พ.ศ. 2489) เป็นประธานกรรมการบริษัท กรุงเทพโทรทัศน์และวิทยุ จำกัด และเป็นประธานกรรมการสถานีโทรทัศน์สีกองทัพบกช่อง 7 อดีตเจ้าของธนาคารกรุงศรีอยุธยา และอดีตสมาชิกวุฒิสภา

กฤตย์ รัตนรักษ์ เกิดเมื่อวันที่ 19 เมษายน พ.ศ. 2489 เป็นบุตรของชวน รัตนรักษ์กับศศิธร รัตนรักษ์ และเป็นพี่คนโตในจำนวนพี่น้อง 6 คน เขามีน้องสาว 5 คน ปัจจุบัน 4 คนอยู่ต่างประเทศ แม่ของเขา ศศิธรปัจจุบันอาศัยอยู่ที่กรุงเทพมหานคร

กฤตย์ จบการศึกษาระดับมัธยมศึกษาจากโรงเรียนอัสสัมชัญ ปริญญาโทเศรษฐศาสตร์ จากมหาวิทยาลัยอีสเทิร์น นิวเม็กซิโก สหรัฐอเมริกา

ด้านครอบครัวกฤตย์ รัตนรักษ์ สมรสกับรองศาสตราจารย์ ดร. ใจสคราญ หิรัญพฤกษ์ ธิดาคนโตของนายบุญช่วย กับนางอุบล หิรัญพฤกษ์อาจารย์ภาควิชาภาษาต่างประเทศคณะมนุษยศาสตร์ มหาวิทยาลัยเกษตรศาสตร์ วิทยาเขตบางเขน และมีบุตรด้วยกัน 1 คนคือชัชชน รัตนรักษ์ เกิดเมื่อวันที่ 21 ธันวาคม พ.ศ. 2515 และหลังจากหย่าร้างกันก็สมรสกับศรีสกุล พร้อมพันธุ์ อดีตสมาชิกสภาผู้แทนราษฎรจังหวัดนครราชสีมา แต่ไม่นานหลังจากนั้นก็หย่าร้างกัน

กฤตย์ รัตนรักษ์ เริ่มทำงานในธนาคารกรุงศรีอยุธยาในปี พ.ศ. 2515 และขึ้นเป็นประธานกรรมการในปี พ.ศ. 2525 และซีอีโอในปี พ.ศ. 2533 ในปี พ.ศ. 2536 เขาก็ขึ้นเป็นประธานและซีอีโอของธนาคาร ประธานบริษัท กรุงเทพโทรทัศน์และวิทยุ จำกัด ประธานบริษัท สยามซิตี้ ซิเมนต์ จำกัดและประธานบริษัท ศรีอยุธยาประกันภัย จำกัด

ปัจจุบันกฤตย์ลาออกจากธนาคารกรุงศรีอยุธยา และดำรงตำแหน่งเป็นประธานกรรมการบริษัท กรุงเทพโทรทัศน์และวิทยุ จำกัด และเป็นประธานกรรมการสถานีโทรทัศน์สีกองทัพบกช่อง 7 มีหุ้นใหญ่ในบริษัทมีเดีย ออฟ มีเดียส์ และ บริษัท ปูนซีเมนต์นครหลวง เป็นต้น
กฤตย์ รัตนรักษ์ เริ่มต้นเข้ามามีบทบาทการบริหาร ช่อง 7 เต็มตัวตั้งแต่ในปี พ.ศ. 2548 เป็นกำหนดนโยบายการบริหารช่อง 7 และ ชี้ขาด การตัดสินใจเพียงแต่ผู้เดียวตั้งแต่เมื่อปี พ.ศ. 2548 เป็นต้นมาเรื่อยมาจนถึงปัจจุบัน

กฤตย์ รัตนรักษ์ ได้รับการแต่งตั้งเป็นสมาชิกวุฒิสภาในปีพ.ศ. 2535

เมื่อวันที่ 10 กรกฎาคม 2551 นิตยสาร "ฟอร์บส์" ของสหรัฐอเมริกา ได้เผยแพร่ รายงานการจัดอันดับบุคคลที่ร่ำรวยที่สุดในประเทศไทย 40 อันดับ โดยอาศัยข้อมูลจากตลาดหลักทรัพย์และกระทรวงพาณิชย์ และการประเมินมูลค่าของทรัพย์สินว่ามีมูลค่าเท่าใด หากนำเข้าจดทะเบียนในตลาดหลักทรัพย์ ในกรณีบริษัทดังกล่าวเป็นบริษัทเอกชนที่ยังไม่จดทะเบียนในตลาดหลักทรัพย์ โดยใช้ราคาหลักทรัพย์และอัตราแลกเปลี่ยน ณ วันที่ 26 มิถุนายน 2551 เป็นข้อมูลประเมินทรัพย์สินครั้งนี้

ฟอร์ปส์จัดอันดับให้กฤตย์ อยู่ในลำดับที่ห้าของประเทศไทย ในฐานะประธานและซีอีโอของบริษัทบางกอก บรอดคาสติ้ง แอนด์ ทีวี (บีบีทีวี) และครอบครัว มีทรัพย์สินรวมถึงหุ้นในธนาคารกรุงศรีอยุธยาและปูนซิเมนต์นครหลวง มูลค่าทรัพย์สินรวม 1,000 ล้านดอลลาร์
สาธารณรัฐแอฟริกาใต้ในโอลิมปิกฤดูร้อน 2012

สาธารณรัฐแอฟริกาใต้ เข้าร่วมแข่งขันกีฬาโอลิมปิกฤดูร้อนครั้งที่ 30 ค.ศ. 2012 (พ.ศ. 2555) ณ กรุงลอนดอน สหราชอาณาจักร ระหว่างวันที่ 27 กรกฎาคม – 12 สิงหาคม พ.ศ. 2555
ประเทศแอฟริกาใต้ในโอลิมปิกฤดูร้อน 2016

สาธารณรัฐแอฟริกาใต้ เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร สหพันธ์สาธารณรัฐบราซิล ระหว่างวันที่ 5 สิงหาคม – 21 สิงหาคม พ.ศ. 2559
กีฬาวอลเลย์บอลในโอลิมปิกฤดูร้อน 2004

การแข่งขันวอลเลย์บอลในโอลิมปิกฤดูร้อน 2004 เป็นการแข่งขันกีฬาวอลเลย์บอลในร่มที่จะจัดขึ้นในการแข่งขันกีฬาโอลิมปิกฤดูร้อน 2004 ที่กรุงเอเธนส์ ประเทศกรีซ จะจัดขึ้นระหว่างวันที่ 14 – 29 สิงหาคม ค.ศ. 2004 โดยการแข่งขันวอลเลย์บอลในร่มทำการแข่งขันที่พีสแอนด์เฟรนด์ชิพสเตเดียมส่วนวอลเลย์บอลชาดหายจัดที่ศูนย์วอลเลย์บอลชายหาดโอลิมปิก จัดขึ้นระหว่างวันที่ 14 – 25 สิงหาคม ค.ศ. 2004

ประเภทการแข่งขันแบ่งออกเป็น 4 ประเภทดังนี้
ประเทศอิหร่านในโอลิมปิกฤดูร้อน 2016

ประเทศอิหร่าน เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร สหพันธ์สาธารณรัฐบราซิล ระหว่างวันที่ 5 สิงหาคม – 21 สิงหาคม พ.ศ. 2559

Iran has qualified boxers for the following events.
ประเทศคาซัคสถานในโอลิมปิกฤดูร้อน 2016

ประเทศคาซัคสถาน เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร สหพันธ์สาธารณรัฐบราซิล ระหว่างวันที่ 5 สิงหาคม – 21 สิงหาคม พ.ศ. 2559

Kazakhstan has qualified boxers for the following events.
ประเทศกาตาร์ในโอลิมปิกฤดูร้อน 2016

ประเทศกาตาร์ เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร สหพันธ์สาธารณรัฐบราซิล ระหว่างวันที่ 5 สิงหาคม – 21 สิงหาคม พ.ศ. 2559
สหรัฐอาหรับเอมิเรตส์ในโอลิมปิกฤดูร้อน 2016

สหรัฐอาหรับเอมิเรตส์ เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร สหพันธ์สาธารณรัฐบราซิล ระหว่างวันที่ 5 สิงหาคม – 21 สิงหาคม พ.ศ. 2559
ยูตากะ เดมาชิ

ยูตากะ เดมาชิ (; เกิดวันที่ 17 กุมภาพันธ์ ค.ศ. 1935 —) เป็นนักกีฬาวอลเลย์บอลชายชาวญี่ปุ่น ต่อมาเขาได้เป็นผู้ฝึกสอนในลี.วีก ที่ประเทศญี่ปุ่น

ยูตากะ เดมาชิ จบการศึกษาจากมหาวิทยาลัยเมจิ เขาเล่นวอลเลย์บอลในตำแหน่งมือเซต

ในปี ค.ศ. 1964 เขาได้รับเลือกให้เป็นตัวแทนทีมญี่ปุ่นเข้าร่วมการแข่งรายการวอลเลย์บอลชายในโอลิมปิกฤดูร้อน 1964 และทำหน้าที่เป็นหัวหน้าทีม เขาได้เป็นผู้มีส่วนสำคัญในการพาทีมชาติญี่ปุ่นเข้ารับรางวัลเหรียญทองแดง
ฟุตบอลหญิงทีมชาตินอร์เวย์

ฟุตบอลหญิงทีมชาตินอร์เวย์ () เป็นทีมตัวแทนการแข่งขันฟุตบอลหญิงระหว่างประเทศของประเทศนอร์เวย์ ทีมนี้ได้รับการควบคุมโดยสมาพันธ์ฟุตบอลนอร์เวย์ และเป็นอดีตทีมแชมป์โลก, ยุโรป รวมถึงโอลิมปิก ทีมนี้จึงเป็นหนึ่งในทีมชาติที่ประสบความสำเร็จสูงสุด แต่ก็ประสบความสำเร็จน้อยลงตั้งแต่สมัยฟุตบอลโลกหญิง 2011

ฟุตบอลหญิงทีมชาตินอร์เวย์ได้สำแดงตนครั้งแรกในการแข่งขันฟุตบอลหญิงทีมชาตินอร์ดิก 1978 ซึ่งถือเป็นทีมแรก ๆ ของยุโรปตะวันตก แต่เป็นทีมท้าย ๆ ของกลุ่มนอร์ดิก โดยสามารถเป็นฝ่ายชนะทีมชาติไอซ์แลนด์ และมีการวางรากฐานเล็ก ๆ น้อย ๆ สำหรับทีมสโมสรและระบบชุด ซึ่งทีมชาตินอร์เวย์มีความสูสีอย่างมากเมื่อเทียบกับทีมชาติสวีเดนและทีมชาติเดนมาร์ก โดยในช่วงต้นของประวัติศาสตร์ทีมนี้ได้แพ้ต่อประเทศเพื่อนบ้าน แต่แล้วในที่สุดทีมนี้ก็ได้เป็นฝ่ายชนะต่อทีมชาติไอร์แลนด์เหนือได้เป็นครั้งแรก

ในที่สุด ทีมชาตินอร์เวย์ก็สามารถพัฒนาผลงาน จนเป็นหนึ่งในทีมที่มีความแข็งแกร่งขึ้นกว่าหลายทีมในยุโรป จะด้อยกว่าก็แต่เพียงกลุ่มนอร์ดิก ทีมนี้สามารถเป็นฝ่ายชนะทีมชาติอังกฤษ, ฝรั่งเศส และสวิตเซอร์แลนด์ ในการคัดเลือกฟุตบอลหญิงชิงแชมป์แห่งชาติยุโรปครั้งแรก ทีมชาตินอร์เวย์ได้พบกับทีมชาติสวีเดน, ฟินแลนด์ และไอซ์แลนด์ ซึ่งทีมชาตินอร์เวย์ได้เป็นฝ่ายแพ้ต่อทีมชาติสวีเดนทั้งสองแมตช์ แต่ก็มีชัยเหนือประเทศฟินแลนด์ทั้งสองแมตช์ และมีผลงานที่น่าแปลกใจเล็กน้อยเมื่อครั้งที่เสมอกับทีมชาติไอซ์แลนด์ในประเทศของตน ทีมชาตินอร์เวย์ได้อันดับสองของกลุ่มในรอบคัดเลือกจากการคัดเลือกทีมที่ดีที่สุดเพียงทีมเดียว ซึ่งในภายหลังทีมชาติสวีเดนได้เป็นทีมชนะเลิศการแข่งขันของปีดังกล่าว
เลโอ บาเกอลันด์

เลโอ แฮ็นรีกึส อาร์ตืร์ บาเกอลันด์ (; 14 พฤศจิกายน ค.ศ. 1863 - 23 กุมภาพันธ์ ค.ศ. 1944) เป็นนักเคมีและนักประดิษฐ์ชาวเบลเยียม/อเมริกัน

เลโอ บาเกอลันด์ เกิดในปี ค.ศ. 1863 ที่เมืองเกนต์ ประเทศเบลเยียม บิดาของเขาเป็นช่างทำรองเท้า ส่วนมารดาเป็นแม่บ้าน บาเกอลันด์เรียนจบจากโรงเรียนช่างเทศบาลเกนต์ (Ghent Municipal Technical School) และได้รับทุนไปเรียนต่อด้านเคมีที่มหาวิทยาลัยเกนต์ เขาสำเร็จการศึกษาด้วยเกียรตินิยมขณะมีอายุแค่ 21 ปีเท่านั้น ต่อมาบาเกอลันด์ได้รับตำแหน่งรองศาสตราจารย์ที่นั่นและแต่งงานกับบุตรสาวคนหนึ่งของหัวหน้าสาขาวิชาของเขา

ขณะที่ไปดื่มน้ำผึ้งพระจันทร์ที่นครนิวยอร์ก สหรัฐอเมริกา บาเกอลันด์ได้พบกับริชาร์ด แอนโทนี เจ้าของบริษัทถ่ายภาพ แอนโทนีสนใจในตัวบาเกอลันด์จึงเสนองานให้เขา บาเกอลันด์ย้ายมาทำงานที่บริษัทของแอนโทนีพร้อมรับตำแหน่งศาสตราจารย์พิเศษที่มหาวิทยาลัยโคลัมเบีย ขณะทำงานที่นั่น เขาได้พัฒนากระดาษถ่ายภาพ "Velox" ซึ่งเขาขายให้กับบริษัทโกดัก

หลังจากนั้นบาเกอลันด์ก็หันมาสนใจในด้านพลาสติก เขามองหาสิ่งที่จะเอามาใช้แทนเชลแล็ก และเริ่มทดลองกับฟีนอลและฟอร์มาลดีไฮด์ จนในปี ค.ศ. 1909 เขาก็ได้ผลิตภัณฑ์ที่เรียกว่า "เบคิไลต์" ซึ่งต่อมาถูกนำไปใช้อย่างแพร่หลาย และก่อให้เกิดกระแสการทำอุตสาหกรรมพลาสติกในภายหลัง

ในช่วงบั้นปลายชีวิต บาเกอลันด์มีพฤติกรรมแปลกแยกและเก็บตัว เขาเสียชีวิตด้วยอาการเลือดออกในสมองใหญ่ที่สถานพักฟื้นผู้ป่วยเรื้อรัง ในเมืองบีคอน รัฐนิวยอร์ก ขณะมีอายุได้ 80 ปี
สึโทะมุ โคะยะมะ

สึโทะมุ โคะยะมะ (; 26 กรกฎาคม ค.ศ. 1936 — 2 กรกฎาคม ค.ศ. 2012) เป็นนักกีฬาวอลเลย์บอลชายชาวญี่ปุ่น ต่อมาเขาทำหน้าที่เป็นหัวหน้าผู้ฝึกสอนของทีมชาติชาย

ในปี ค.ศ. 1964 เขาได้รับเลือกให้เป็นตัวแทนทีมญี่ปุ่นเข้าร่วมการแข่งรายการวอลเลย์บอลชายในโอลิมปิกฤดูร้อน 1964 และทำหน้าที่เป็นหัวหน้าทีม เขาได้เป็นผู้มีส่วนสำคัญในการพาทีมชาติญี่ปุ่นเข้ารับรางวัลเหรียญทองแดง

เมื่อวันที่ 2 กรกฎาคม 2012 สึโทะมุ โคะยะมะ เสียชีวิตด้วยโรคมะเร็งหลอดอาหาร
เดอะลูชาดรากอนส์

เดอะลูชาดรากอนส์ (The Lucha Dragons) เป็นทีมนักมวยปล้ำสวมหน้ากากสังกัดWWE สมาชิกประกอบด้วยคาลิสโตและซินคาราอดีตแชมป์แท็กทีม NXTร่วมกัน 1สมัย และแชมป์ยูเอส 2 สมัยของคาลิสโต
เอ็สเซ พาเดอร์บอร์น 07

เอ็สเซ พาเดอร์บอร์น 07 () สโมสรฟุตบอลอาชีพจากเมืองพาเดอร์บอร์น รัฐนอร์ทไรน์-เว็สท์ฟาเลิน ประเทศเยอรมนี ปัจจุบันลงเล่นใน Regionalliga West ลีกชั้น 4 ของเยอรมนี พาเดอร์บอร์นเคยลงเล่นในบุนเดสลีกาเพียงฤดูกาลเดียวเมื่อฤดูกาล 2014–15
กีฬาจักรยานในโอลิมปิกฤดูร้อน 2016

กีฬาจักรยานในโอลิมปิกฤดูร้อน 2016 เป็นการแข่งขันกีฬาจักรยานที่จะจัดขึ้นในการแข่งขันกีฬาโอลิมปิกฤดูร้อน 2016 ที่เมืองรีโอเดจาเนโร ประเทศบราซิล จะจัดขึ้นระหว่างวันที่ 6 ถึง 21 สิงหาคม ค.ศ. 2016 ครั้งนี้จักรยานถูกแบ่งการแข่งขันออกเป็น 4 ประเภท และ 18 รายการ เช่นเดียวกับกีฬาจักรยานในโอลิมปิกฤดูร้อน 2012 โดยแข่งขันภายใน 4 สนาม ดังนี้บราซิลเป็นประเทศเจ้าภาพ ได้รับโควต้าโดยไม่ต้องผ่านรอบคัดเลือกใด ๆ
เซ็งตาวูติมอร์-เลสเต

เหรียญเซ็งตาวูติมอร์-เลสเต ถูกนำมาใช้ในติมอร์-เลสเต ในปี 2546 ควบคู่กับ ดอลลาร์สหรัฐ 
เหรียญในหน่วยเงินนี้มีเหรียญ 1, 5, 10, 25 50 และ 100 เซ็งตาวู โดยจะมีรูปของพืชท้องถิ่นและสัตว์บนเหรียญ
หน่วยเงินเซ็งตาวูไม่มีธนบัตร
พระยาลังธิราช

พระยาลังธิราช เป็นปฐมกษัตริย์ของเมืองเชียงทอง ซึ่งต่อมาคืออาณาจักรล้านช้างหลวงพระบาง ในช่วงที่อาณาจักรขอมเสื่อมอำนาจลง พระองค์ได้นำชาวลาวต่อสู้ขับไล่ขอมออกจากเชียงทอง และสถาปนาเชียงทองเป็นรัฐอิสระไม่ขึ้นกับขอม เมื่อ พ.ศ. 1814 พระองค์ครองราชย์จนถึง พ.ศ. 1859 ก็เสด็จสวรรคต
ยอดมนุษย์ดาบเทวดา

ยอดมนุษย์ดาบเทวดา เป็นละครชุดจบในตอนแนวแอ็คชั่น-แฟนตาซี สร้างขึ้นจากบทประพันธ์ของ ลายไทย ร่วมเขียนบทโทรทัศน์โดย อสูรกตัญญู , โยคีรำพัน และ จิต หงษ์ทอง กำกับการแสดงโดย ธนาพล ผังดี ดนตรีประกอบโดย นิพนธ์ ไชยพยันต์ และ คณิศร พ่วงจีน ผลิตโดย บริษัท พอดีคำ เอ็นเทอร์เทนเมนท์ จำกัด นำแสดงโดย จิณณะ นวรัตน์ รัญดภา มันตะลัมพะ และนักแสดงมากฝีมืออีกคับคั่ง

เมื่อหลายพันปีก่อน พญามารถูกปราบโดยเหล่าเทวดาและมนุษย์ร่วมกัน และนำไปขังไว้ ณ โลกันตนรก และพันธนาการด้วยมนต์แห่งธรรม พญามารต้องการครอบครองหัวใจจักรวาล อันประกอบด้วยหัวใจสวรรค์ หัวใจบาดาล และหัวใจโลกา ซึ่งว่ากันว่าหากได้มาครบแล้วจะทำให้มีพลังอำนาจมหาศาลสามารถครองโลกได้ จากคำพยากรณ์สวรรค์ ได้ทำนายไว้ว่า ด้วยความเสื่อมคุณธรรมของเหล่าเทวดาและมนุษย์ จะทำให้พันธนาการแห่งธรรมที่จองจำพญามารนั้นกำลังจะเสื่อม พวกมารจะออกมาแฝงในสังคมมนุษย์ และตามล่าหาหัวใจจักรวาล ให้ครบทั้ง สามชิ้น เมื่อไหร่ก็ตามที่พวกมารได้ครอบครองหัวใจจักรวาล ครบ โลกจะไร้ซึ่งศาสนา เผ่าพันธุ์มนุษย์จะถูกทำลายล้าง และยึดครองโดยเหล่ามาร เพื่อไม่ให้พญามารยึดครองโลกได้สำเร็จ เหล่าเทวดาจึงคัดเลือกผู้ที่แข็งแกร่งที่สุดให้จุติลงมาเกิดในร่างมนุษย์ เพื่อทำภารกิจพิทักษ์โลก และได้นำหัวใจโลกาลงมาซ่อนบนโลกมนุษย์

และในวันนั้นเอง มีดาวสองดวงจุติลงมาบนโลก เพื่อเกิดเป็นมนุษย์ ดวงหนึ่งให้เกิดมาเป็น ยอดมนุษย์ดาบเทวดา ส่วนอีกดวงคือ หัวใจโลกา ซึ่งหัวใจโลกานั้นเป็นสิ่งที่พวกเหล่ามารกำลังตามล่าเพื่อนำไปช่วยพญามารที่ถูกขังไว้ที่โลกันนรก ให้ออกมาจากที่คุมขังเพื่อครอบครองโลก
ตอนนี้ยอดมนุษย์ดาบเทวดา ได้ปรากฏตัวแล้ว เด็กชายสุดยอด วัย 5 ขวบ ที่กำลังถือดาบโบราณศักดิ์สิทธิ์ชูขึ้น เพราะไม่มีใครสามารถยกดาบโบราณด้ามนี้ได้ พร้อมกับร้องตะโกนสุดเสียง ราวกับมีพลังบางอย่างส่งออกจากดาบมายังตัวของเด็กชายสุดยอด ที่ต้นแขนข้างหนึ่งของเขาปรากฏปานแดงเล็ก ๆ รูปยันต์โบราณ

20 ปี ผ่านไป จากเด็กชายสุดยอด เขาได้เติบโตขึ้นเป็นนักรบเทวดาที่สามารถใช้ดาบเทวดา ได้อย่างเชี่ยวชาญ เขาสามารถรวมเป็นหนึ่งเดียวกับดาบเทวดาได้อย่างยอดเยี่ยม เมื่อไหร่ที่เขาต้องการดาบ ดาบโบราณจะปรากฏที่มือของเขาทันที และถึงเวลาแล้วที่เขาจะต้องออกไปตามหาหัวใจโลกาและปราบมารที่แฝงเข้ามาปะปนกับมนุษย์ในรูปแบบต่าง ๆ พวกมันจะปลอมตัวมาเป็นมนุษย์ และก่อกวน ก่ออาชญากรรม มอมเมามนุษย์ให้ละทิ้งศีลธรรม ให้ก่อสงครามฆ่ากันเอง เพื่อหวังทำลายเผ่าพันธุ์มนุษย์ให้สิ้นซาก

สุดยอดได้แฝงตัวในรูปแบบของครูฝึกสอนมวยโบราณ โดยเข้ามาอาศัยอยู่ที่บ้านหลังหนึ่ง ซึ่งบังเอิญอยู่ติดกับบ้านของปลายฝน นักข่าวสาว บุตรสาวของ จารึก นักโบราณคดีชื่อดัง ไม่นานนักเหล่ามารก็ได้บุกเข้ามาที่บ้านของปลายฝน ตามหาแหล่งกำเนิดแสง เพราะนั่นคือสัญญาณของหัวใจโลกานั่นเอง สุดยอดแปลงกายใช้ดาบเทวดาเข้ามาช่วยปลายฝนไว้ได้ ทำให้สุดยอดได้รู้ว่าหัวใจโลกานั่นก็คือปลายฝน นี่เอง เขาจึงเปิดเผยว่าตนคือ ยอดมนุษย์ดาบเทวดา ที่ถูกส่งลงมาเกิดเพื่อพิทักษ์หัวใจโลกา นับแต่นั้นมา ปลายฝน จึงมีสุดยอดคอยเป็นผู้ติดตามตัวในฐานะผู้พิทักษ์ยอดมนุษย์ดาบเทวดา กลายเป็นฮีโร่คนใหม่ของคนไทย เพราะได้ช่วยปราบเหล่ามาร ที่แฝงตัวมา เมื่อเขาใช้ยันต์พิชิตมารตรวจสอบ ก็จะทำให้มารเหล่านั้นไม่สามารถคงรูปมนุษย์ไว้ได้ และต้องกลายร่างเป็นร่างเดิม ในการต่อสู้กันนั้น สุดท้ายยอดมนุษย์ดาบเทวดาจะจับดวงวิญญาณของเหล่าปีศาจดูดเข้าสู่ด้ามดาบ เพื่อนำไปปล่อยยังโลกันตนรกต่อไป